Publication: Magyar Közlöny
Issue: MK-2011-123 (Year: 2011, Number: 123)
Era: contemporary
Section: 7. melléklet a 219/2011. (X. 20.) Korm. rendelethez
Paragraph Index: 507

3. A belsõ védelmi terv minõsítése 3.1. A hatóság felülvizsgálja az üzemeltetõ által benyújtott belsõ védelmi tervet. Ennek során megvizsgálja, hogy a belsõ védelmi tervben meghatározott védelmi intézkedések arányban állnak-e a biztonsági jelentésben vagy a biztonsági elemzésben meghatározott veszélyeztetõ hatásokkal, továbbá megvizsgálja, hogy a tervezett intézkedésekben megjelölt feladatok végrehajtásának megvannak-e a feltételei. A feladatok és a feltételek realitását a hatóság helyszíni vizsgálattal is ellenõrzi. 3.2. A hatóság felülvizsgálja azt, hogy a belsõ védelmi terv a veszélyes anyagokkal kapcsolatos súlyos balesetek minden feltárt károsító hatása következményeinek hatékony csökkentésére reálisan végrehajtható feladatokat tartalmaz-e. Megvizsgálja a biztonsági jelentésben vagy a biztonsági elemzésben feltárt veszélyes anyagokkal kapcsolatos súlyos balesetek veszélyeit és e balesetek következményeinek értékelését. Ellenõrzi azt, hogy a belsõ védelmi tervben megjelölt intézkedések lefedik-e a veszélyes anyagokkal foglalkozó üzemen belül feltételezett minden károsító hatást. Megfelelõnek minõsíthetõ az a belsõ védelmi terv, amelyben az üzemeltetõ megfelelõ intézkedésttervezaveszélyesanyagokkalkapcsolatossúlyosbalesetekvalamennyikárosítóhatásánakcsökkentésére. 3.3. A hatóság felülvizsgálja azt, hogy a belsõ védelmi tervben megjelölt irányító szervezet alkalmas-e a védelmi intézkedésekben megjelölt feladatok hatékony irányítására, rendelkezik-e a feladatai ellátásához szükséges híradással, valamint a helyzetrõl szóló információkat biztosító és döntés-elõkészítõ rendszerekkel. 3.4. A hatóság felülvizsgálja azt, hogy a veszélyes anyagokkal kapcsolatos súlyos balesetek károsító hatásai fajtájának és volumenének megfelelõ számú és rendeltetésû erõ és eszköz van-e a tervben megjelölve. Ennek során felméri a szervezetek – hiteles források alapján kiszámítható – teljesítménymutatóit, és ezeket összeveti a kárcsökkentõ tevékenység nagyságrendjével. Megfelelõnek minõsíthetõ az a belsõ védelmi terv, amelyben a veszélyes anyagokkal foglalkozó üzemen belüli kárcsökkentõ tevékenység – az élet, az egészség és a környezet megóvása követelményeinek megfelelõen – reális idõ alatt elvégezhetõ. 3.5. A hatóság felülvizsgálja azt, hogy a belsõ védelmi tervben megjelölt szervezetek az alaprendeltetésükben meghatározott feladataiknak megfelelõ szakfelszereléssel és egyéni védõfelszereléssel rendelkeznek-e, és ezek mûszaki állapota lehetõvé teszi-e az alkalmazásukat. Hasonlóképpen ellenõrzi azt, hogy a feladataikra való felkészítésük, és az elõírt rendben való gyakoroltatásuk dokumentáltan megtörtént-e. 3.6. A belsõ védelmi terv gyakorlat elfogadhatónak tekinthetõ, amennyiben a veszélyes anyagokkal foglalkozó üzem üzemeltetõje a gyakorlat során a belsõ védelmi tervben meghatározott súlyos baleseti eseménysorok legalább egyikét a tervben meghatározottak szerint gyakoroltatja az arra kioktatottakkal és a gyakorlat során a gyakorlatban részt vevõk a tervben meghatározottak szerint cselekednek, továbbá nem tapasztalható semmilyen körülmény, ami egy feltételezett baleset során annak kimenetelét negatív irányba terelhetné. A tervben megjelölt szervezetek egészét gyakoroltató háromévente esedékes gyakorlat elfogadhatóságához szükséges továbbá, hogy a tervben megjelölt szervezetek egésze részt vegyen a gyakorlaton.

Source: https://magyarkozlony.hu/hivatalos-lapok/9384b33f6179d0f7665d1ad6e9ec00bdccd75dda/dokumentumok/e767aa8065b1000cd184912d0012cc03b5a260a6/letoltes